**Mil Mi-4** (v kóde NATO: **Hound**) je ruský (pôvodne sovietsky) výsadkový a transportný vrtuľník z prvej polovice 50. rokov 20. storočia. Vrtuľník sa používal pre prepravu cestujúcich alebo nákladu, v poľnohospodárstve aj ako žeriav. Do roku 1969 bolo vyrobených vyše 3 500 kusov vrátane 545 licenčných strojov vyrobených v Číne. Vrtuľník Mi-4 patril k najrozšírenejším vrtuľníkom vo východnom bloku. Vojenská verzia mohla byť vyzbrojená jedným guľometom.

Vznik a vývoj
-------------

Projektové a prípravné práce na novom vrtuľníku začal konštrukčný tím v októbri 1951. A to pod vplyvom úspešného nasadenia amerických výsadkových vrtuľníkov v kórejskej vojne (1951 – 1953). Prvý let prototypu označeného ako **VD-12** (*vertaljot desantnyj* – výsadkový vrtuľník pre 12 členov výsadku) sa uskutočnil už v máji 1952. Cez množstvo problémov s prototypom (trepanie listov nosného rotoru, nedostatočné oneskorenie medzi výmenami pôvodných drevených listov nosného rotoru – len 100 hodín) a ich odstraňovaním „počas prevádzky" bola navrhnutá koncepcia na prelome rokov 1952 a 1953. Potom bola táto koncepcia schválená a následne sa rozbehla sériová výroba. Od leta 1953 boli vrtuľníkom prezbrojované prvé jednotky sovietskeho letectva. Bol to prvý transportný vrtuľník v službách sovietskej armády.

Ako už bolo uvedené, návrh stroja vychádzal zo Sikorskeho S-55. Ten svoj prvý let uskutočnil už v roku 1949. Nemožno však hovoriť o nejakom kompletnom kopírovaní, pretože zvolená koncepcia v tej dobe ani iné konštrukčné usporiadanie nedovoľovala.

Verzie
------

Spočiatku bol Mi-4 vyrábaný ako výsadková a útočná helikoptéra pre sovietske ozbrojené sily. Táto verzia je charakteristická svojimi okrúhlymi oknami na kabíne a trupovým výklenkom, v ktorom mohol byť v prípade potreby umiestnený pozorovateľ, alebo tam mohla byť umiestnená prídavná palivová nádrž. Hlavným rozdielom medzi vrtuľníkmi Mi-4 a S-55 boli dvojdielne vráta sprístupňujúce nákladný priestor vrtuľníka Mi-4, kam sa zmestil náklad s maximálnou hmotnosťou 1 600 kg. Najčastejším nákladom ktorý Mi-4 prevážal bolo vozidlo GAZ-59, 76 mm protitankové delo,14 plne vyzbrojených vojakov alebo 2 motocykle. Vojenské verzie Mi-4 boli vyvezené do mnohých vzdušných síl v sovietskej sfére vplyvu, medzi ktorými najväčším odberateľom bola India, ktorá obdržala 60 ks a Kuba, ktorá obdržala 24 ks. 

Od roku 1964 sa vo väčších množstvách vyrábali 2 civilné verzie Mi-4. Boli nimi **Mi-4P** a **Mi-4S**. Mi-4P bola štandardnou verziou pre Aeroflot, nesúc na palube 11 pasažierov pri normálnom alebo 16 pri ekonomickom sedení.Aeroflot ho taktiež využíval ako záchranný, pričom mohol niesť 8 nosidiel a doktora. Verzia Mi-4P je rozoznateľná svojimi štvorcovými okienkami na kabíne, krytmi kolies a chýbajúcim výstupkom v trupe. Popri pasažieroch mohlo byť nesených aj 100 kg batožiny. 

Verzia **Mi-4S** bola zvyčajne používaná pri poľnohospodárskych prácach, a bola osadená práškovým posypovačom alebo nádržou s objemom 1 600 l, ktorá obsahovala pesticídy alebo hasiacu zmes, používanú pre požiaroch. Všetky verzie Mi-4 majú schopnosť upevnenia plavákov na kolesový pristávací podvozok. Civilné verzie Mi-4 boli nasadené v polárnych regiónoch ZSSR, kde vykonali množstvo dobrej práce, vykonávajúc geologický prieskum a hliadkovanie.

Používatelia
------------

### Vojenskí

Mil Mi-4 Juhoslovanského letectva v Belehrade, 2005.
* Afganistan  Afganistan

Afganské vzdušné sily
* Albánsko  Albánsko
* Alžírsko  Alžírsko
* Angola  Angola
* Bangladéš Bangladéš
* Bulharsko  Bulharsko
* Burkina Faso
* Česko-Slovensko  Česko-Slovensko
* Čína  Čína
* Egypt  Egypt

Zasnežený Mil Mi-4 vo farbách Aeroflotu, 2004.
* Fínsko  Fínsko
* Ghana  Ghana
* Guinea-Bissau  Guinea-Bissau
* Indonézia  Indonézia
* India  India
* Irak  Irak
* Jemen  Jemen
* Juhoslávia  Juhoslávia
* Kambodža  Kambodža
* Kamerun  Kamerun
* Kirgizsko  Kirgizsko
* KĽDR  KĽDR
* Kuba  Kuba

Vyradený maďarský Mil Mi-4, 2010.
* Mongolsko  Mongolsko
* Laos  Laos
* Maďarsko  Maďarsko
* Mali  Mali
* NDR  NDR
* Poľsko  Poľsko
* Rumunsko  Rumunsko
* Sierra Leone  Sierra Leone
* Somálsko  Somálsko

Východonemecký Mil Mi-4A vo vojenskom historickom múzeu v Drážďanoch, 1990
* ZSSR Sovietsky zväz
* Sýria  Sýria
* Sudán  Sudán
* Tadžikistan  Tadžikistan
* Vietnam  Vietnam

### Civilní

* Česko-Slovensko  Česko-Slovensko
* Čína Čína
* Mongolsko  Mongolsko
* Rumunsko  Rumunsko
* ZSSR Sovietsky zväz

Technické údaje
---------------

* **Motor**: 1× piestový Švecov AŠ-82V, 1250 kW
* **Priemer nosného rotoru**: 21,0 m
* **Priemer vyrovnávacieho rotoru**: 3,6 m
* **Dĺžka s otáčajúcimi sa rotormi**: 25,02 m
* **Dĺžka trupu**: 16,79 m
* **Výška**: 5,18 m
* **Šírka trupu**: 2,0 m
* **Hmotnosť prázdneho stroja**: 5390 kg
* **Maximálna hmotnosť**: 7550 kg
* **Max.rýchlosť**: 210 km/h
* **Cestovná rýchlosť**: 160 km/h
* **Dostup statický**: 2000 m
* **Dostup dynamický**: 5500 m
* **Dĺžka výstupu do 3 000 m** za: 13 min
* **Dolet**: 400 km
* **Dolet s 11 cestujúcimi**: 250 km

Zdroje
------

**K.Munson**: *"Helicopters And Other Rotorcraft Since 1907"* ISBN 0713704934

Iné projekty
------------

Commons
* Spolupracuj na Commons Commons ponúka multimediálne súbory na tému **Mil Mi-4**


|  |  |
| --- | --- |
| Portal | Portál letectvoRuský portál |

| * z
* d
* u
Vrtuľníky firmy Mil |
| --- |
| 
* Mi-1
* Mi-2
* Mi-3
* Mi-4
* V-5
* Mi-6
* V-7
* Mi-8
* Mi-9
* Mi-10
* Mi-12
* Mi-14
* V-16
* Mi-17
* Mi-18
* Mi-19
* Mi-20
* Mi-22
* Mi-24
* Mi-25
* Mi-26
* Mi-28
* Mi-30
* Mi-32
* Mi-34
* Mi-35
* Mi-36
* Mi-38
* Mi-40
* Mi-42
* Mi-44
* Mi-46
* Mi-52
* Mi-54
* Mi-58
* Mi-60

 |